“บลจ.โซลาริส” โดนอีก! บ.ย่อย EFORL ผิดนัดชำระหนี้ตั๋วแลกเงิน
ผู้สื่อข่าวรายงานว่า บลจ.โซลาริส เปิดเผยผ่านเอกสารทางเว …
18 มี.ค. 2560

ผู้สื่อข่าวรายงานว่า บลจ.โซลาริส เปิดเผยผ่านเอกสารทางเว็บไซต์ (17 มี.ค.) ว่า บริษัท ดับบลิวซีไอ โฮลดิ้ง จำกัด หรือ WCIH ซึ่งเป็นบริษัทแม่ ของ บริษัท วุฒิศักดิ์ คลินิก อินเตอร์กรุ๊ป (วุฒิศักดิ์ คลินิก) ผู้ประกอบกิจการให้คำปรึกษา และตรวจรักษาปัญหาด้านผิวพรรณลดกระชับสัดส่วน ได้ผิดนัดชำระหนี้ตั๋วแลกเงิน จำนวน 150 ล้านบาท ซึ่งมีกำหนดชำระวันที่ 16 มี.ค.ที่ผ่านมา
อนึ่ง WCIH เป็นบริษัทย่อยของ บริษัท อี ฟอร์ แอล เอม จำกัด (มหาชน) หรือ EFORL ซึ่งก่อนหน้าเคยมีปัญหาผิดนัดชำระหนี้ตั๋วบี/อี มูลค่า 200 ล้านบาทกับทางโซลาริส มาแล้ว (อ่านรายละเอียดเพิ่มเติม) ก่อนที่ทาง EFORL จะชี้แจงว่าไม่เคยผิดนัดชำระหนี้กับทางโซลาริสแต่อย่างใด (อ่านรายละเอียดเพิ่มเติม) และสามารถชำระหนี้ดังกล่าวเรียบร้อยเมื่อวันที่ 19 ม.ค.ที่ผ่าน
 

ที่มา : www.solarisfunds.com